CELEX: 62020CN0471
Language: fi
Date: 2020-09-28 00:00:00
Title: Asia C-471/20: Ennakkoratkaisupyyntö, jonka Cour du travail de Mons (Belgia) on esittänyt 28.9.2020 – Centre d’enseignement secondaire Saint-Vincent de Soignies ASBL v. FS

11.1.2021   
            
            
               FI
            
            
               Euroopan unionin virallinen lehti
            
            
               C 9/8
            
         
      Ennakkoratkaisupyyntö, jonka Cour du travail de Mons (Belgia) on esittänyt 28.9.2020 – Centre d’enseignement secondaire Saint-Vincent de Soignies ASBL v. FS
      (Asia C-471/20)
      (2021/C 9/12)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour du travail de Mons
      
         Pääasian asianosaiset
      
      
         Valittaja: Centre d’enseignement secondaire Saint-Vincent de Soignies ASBL
      
         Vastapuoli: FS
      
         Ennakkoratkaisukysymykset
      
      
                  1)
               
               
                  Voiko asuntolassa työskentelevän valvojan, joka suorittaa työtehtäviään muun muassa öisin, työ kuulua direktiivin 2003/88/EY (1) 17 artiklan 3 kohdan b alakohdassa säädettyjen poikkeusten soveltamisalaan?
               
            
                  2)
               
               
                  Voidaanko katsoa, ilman että direktiivillä 2003/88/EY taatut oikeudet tehtäisiin näin tehottomiksi, että direktiivin 2003/88/EY 18 artiklaa sovellettaessa, kun viitejakso on vahvistettu 12 kuukauden mittaiseksi, korvaavaa lepoaikaa ei välttämättä tarvitse myöntää nimenomaisesti [(oikeussäännöillä)] vaan että tietyissä tapauksissa se myönnetään automaattisesti [(implisiittisesti)] koulutyössä työskentelevälle työntekijälle, kuten koulun asuntolassa muun muassa yötyötä tekevälle valvojalle, kun otetaan huomioon, että koulujen lomakausilla, erityisesti kesään sijoittuvilla lomakausilla, voidaan korvata kaikki työntekijän tekemä ylityö silloinkin, kun ylityön määrä on hyvin suuri?
               
            
         (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL 2003, L 299, s. 9).